|  |
| --- |
| ***By the Time I Get to Phoenix***  Singel av Glen Campbellfrå albumet *By the Time I Get to Phoenix* |
|  |
| B-side | «You've Still Got a Place in My Heart» |
| **Utgjeve** | 23. oktober 1967 |
| **Innspelt** | 1967 |
| **Sjanger** | Country |
| **Lengd** | 2:42 |
| **Selskap** | Capitol |
| Låtskrivar(ar) | Jimmy Webb |
| **Produsent** | Al De Lory |
|
| Glen Campbell-kronologi |
| «Gentle on My Mind»
(1967) | *By the Time I Get to Phoenix* | «Hey Little One»
(1968)

 |

«**By the Time I Get to Phoenix**» er ein song skriven av Jimmy Webb. Han vart først spelt inn av Johnny Rivers i 1965, og vart så spelt inn av den amerikanske countryartisten Glen Campbell på albumet med same namn. Han vart gjeven ut på Capitol Records i 1967 og Campbell-versjonen toppa *RPM* si countryliste i Canada, og nådde andreplassen på *Billboard* si Hot Country Singles-liste. Versjonen vann òg to Grammyprisar. Broadcast Music, Inc. (BMI) oppførte songen som den tredje mest framførte songen frå 1940 til 1990. Songen vart rangert på 220. plassen på BMI-lista over dei 100 beste songane på 1900-talet. Frank Sinatra kalla songen «den beste [[tåreperse>tårepersa]] som nokon gong var skriven.»

Bakgrunn og låtskriving
-----------------------


By the time I get to Phoenix she'll be rising  

She'll find the note I left hangin' on her door  

She'll laugh when she reads the part that says I'm leavin'  

'Cause I've left that girl so many times before

 
Jimmy Webb

Webb fekk inspirasjonen til å skrive «By the Time I Get to Phoenix» då forholdet hans til Susan Horton tok slutt. Dei vart verande vener etter ho gifta seg med Bobby Ronstadt, eit syskenbarn av songaren Linda Ronstadt. Forholdet deira var òg inspirasjonskjelda for songen «MacArthur Park».

Webb sa at songen ikkje var meint å vere geografisk bokstavleg. «Ein fyr kom bort til meg etter ein konsert og synte meg korleis det var umogeleg å køyre frå L.A. til Phoenix, og så kor langt det var til Albuquerque. Kort fortalt, sa han, 'denne songen er umogeleg.' Og det er han nok. Det er ein slags fantasi om noko eg ønskte eg hadde gjort, og finn stad i grensa til røyndomen.» Køyreturen skal visstnok vere mogeleg. 

Webb kalla songen ei «konsis soge» med ein «O. Henry-aktig tvist på slutten, der karen i songen berre seier, 'She didn't really think that I would go,' men det gjorde han.» Sjølv om hovudpersonen i songen forlet kjærasten sin, forlet ikkje Webb Horton.

Musikalsk er songen kjend for å ende i «feil» toneart.

Andre versjonar
---------------

«By the Time I Get to Phoenix» vart rekna som den tredje mest framførte songen i perioden mellom 1940 og 1990 av Broadcast Music, Inc. (BMI) den 14. september 1990. Det er blitt spelt inn mange versjonar av songen. Frankie Valli and the Four Seasons; Isaac Hayes-versjonen på albumet *Hot Buttered Soul* er 18 minuttar og 40 sekundar lang, der Hayes fortel kva som skjedde før sjølve bilturen. Brídín Brennan, syster til songaren Enya, sampla songen for den andre singelen hennar *Eyes of Innocence*. Hayes og Dionne Warwick gav ut songen i lag som ein live medley med «I Say a Little Prayer» i 1977. Denne singelen nådde 65. plassen på R&B-lista i USA. The Mad Lads spelte inn songen i 1969 for Stax Records. Denne nådde 28. plassen på R&B-lista. Harry James gav ut ein versjon i 1981 for albumet *For Listening And Dancing* (Reader's Digest RD4A 213). Nick Cave spelte songen i 1980-åra og seinare. John Peel, ein kjend britisk programleiar på radio frå 1967 til 2004 rekna Cave-versjonen som den beste versjonen.

Lister
------

| Liste (1967–1968) | Plassering |
| --- | --- |
| US Hot Country Singles (*Billboard*) | 2 |
| US *Billboard* Hot 100 | 26 |
| US Adult Contemporary (*Billboard*) | 12 |
| Canada Country Tracks (*RPM*) | 1 |

Kjelder
-------

* *Denne artikkelen bygger på «By the Time I Get to Phoenix» frå Wikipedia på engelsk, den 15. august 2016.*
	+ *Wikipedia på engelsk oppgav desse kjeldene:*

1. ↑  «Past Winners Search». National Academy of Recording Arts and Sciences. Henta 15. august 2016.
2. 1 2  «BMI list of Most Popular Songs from 1940–1990». Broadcast Music, Inc. September 2, 1990. Arkivert frå originalen April 2, 2003.
3. ↑  «BMI Announces Top 100 Songs of the Century». Broadcast Music, Inc. December 13, 1999.
4. ↑  Takiff, Jonathan (January 17, 1992). «The Man Behind The Hits». *Philadelphia Daily News*.
5. ↑  Boucher, Geoff (June 10, 2007). «'MacArthur Park' Jimmy Webb, 1968». *Los Angeles Times* (Tribune Publishing).
6. ↑  Gross, Terry (February 10, 2004). «Jimmy Webb: From 'Phoenix' To 'Just Across The River'». *Fresh Air*. NPR.
7. ↑  Birchmeier, Jason. By the Time I Get to Phoenix på Allmusic. Henta 15. august 2016.
8. ↑  «Hot Country Singles». *Billboard* (Nielsen Business Media, Inc) **80**: 37. January 13, 1968. ISSN 0006-2510.
9. ↑  "Campbell?f=379&g=Singles Glen Campbell Album & Song Chart History" *Billboard* Hot 100 for Glen Campbell. Prometheus Global Media.
10. ↑   "Campbell?f=341&g=Singles Glen Campbell Album & Song Chart History" *Billboard* Adult Contemporary Songs for Glen Campbell. Prometheus Global Media.
11. ↑  "RPM Country Tracks." *RPM*. Library and Archives Canada. January 27, 1968.

Bakgrunnsstoff
--------------

* Heile songteksten på MetroLyrics